

## Cynllun Grantiau Diwylliant ar gyfer Sefydliadau Llawr Gwlad

## Taflen Arweiniad Grantiau Bach

## Pa fath o brosiectau sy’n gymwys?

Mae Llywodraeth Cymru eisiau cefnogi ystod o brosiectau diwylliannol ac artistig a grwpiau sy’n adlewyrchu amrywiaeth cymunedau Cymru yn cynnwys, ond ddim yn unig, celfyddyd weledol, celfyddyd gymunedol, dawns, carnifal, gwyliau, perfformiad, llenyddiaeth, a cherddoriaeth.

## Faint o gyllid sydd ar gael?

Gallwch wneud cais am grant o £1,000.00-£2,000.00 ar gyfer eich grŵp / sefydliad i ymgymryd â phrosiect diwylliannol / artistig. Gellir defnyddio’r grant hwn ar gyfer ariannu gwariant cyfalaf megis offer, yn ogystal â gwariant refeniw megis llogi lleoliad, gwirfoddolwyr neu amser staff llawrydd.

## Beth yw’r meini prawf i wneud cais?

Rydym yn edrych i ariannu grwpiau sy’n bodloni’r meini prawf a ganlyn:

* Mae’n rhaid iddo fod wedi ei leoli yng Nghymru ac yn darparu gwaith er budd pobl yng Nghymru.
* Bydd y gwobrau’n cael eu pwysoli i sicrhau bod pob rhanbarth ar draws Cymru yn cael eu cefnogi gan y Cynllun Grantiau Diwylliant.
* Dylai’r sefydliadau sy’n gwneud cais neu’r prosiectau arfaethedig fod yn cael eu harwain gan neu ar gyfer:

1) Pobl o gymunedau Pobl Dduon, Asiaidd, a lleiafrifoedd ethnig yng Nghymru. Mae hyn yn cynnwys pobl o gymunedau Sipsiwn, Roma a Theithwyr.

2) Pobl o’r gymuned LHDTC+ yng Nghymru.

3) Pobl anabl yng Nghymru.

Anelai’r Cynllun Grant Diwylliant i ddosbarthu’r arian yn hafal ar draws y 3 categori yma, gyda phob cais unigol yn cael ei asesu ar ei rinweddau ei hun.

* Mae’n rhaid i’r sefydliadau fod yn rhai nid er elw sydd ag amcanion cymdeithasol, elusennol, neu gymunedol.
* Gall eich grŵp fod yn sefydliad anghorfforedig / grŵp cyfansoddedig sydd yn gweithio mewn cysylltiad gyda sefydliad llawn gyfansoddedig. Yn yr achos yma, bydd y grant a’r cytundeb grant gyda’r sefydliad cyfansoddedig ar eich rhan. Os hoffech gefnogaeth neu gyngor ar sut i wneud hyn, os gwelwch yn dda cysylltwch gyda ni yn culturegrants@adferiad.org

Gall sefydliadau hefyd fod yn elusen gofrestredig, yn gwmni budd cymunedol neu’n gydweithfa.

* Croesawn geisiadau gan gyrff seiliedig ar ffydd ar gyfer prosiectau sy’n bodloni nodau’r Cynllun Grantiau.
* Croesawn geisiadau ble mae cyllid cyfatebol yn ei le gan sefydliad arall. Os gwelwch yn dda, darparwch dystiolaeth o’ch cyllid cyfatebol gyda’ch cais.

## A oes angen i ni gael statws cyfreithiol neu strwythur ffurfiol?

## Nid oes angen i chi fod yn gofrestredig na chael statws cyfreithiol, ond byddwch angen cyfansoddiad grŵp. Gall pob grŵp cymunedol sy’n bodloni’r meini prawf wneud cais. Am fwy o wybodaeth cysylltwch â culturegrants@adferiad.org neu am gefnogaeth i greu cyfansoddiad cysylltwch gyda’ch CVS lleol.

## Beth yw grŵp cymunedol?

Grŵp cymunedol yw pan mae pobl sydd â phrofiadau tebyg yn cyfarfod i gefnogi ei gilydd yn yr ardal leol, megis mewn caffi, gardd gymunedol, neuadd bentref, ar-lein neu yn y parc. Bydd pobl o’r grŵp yn trefnu ac yn rhedeg y grŵp. Bydd angen i’r grŵp enwebu un neu ddau o aelodau fydd yn cysylltu gyda Diverse Cymru yn ystod cyfnod oes y grant a’r prosiect.

## Eithriadau

Nid yw’r sefydliadau a ganlyn yn gymwys i wneud cais am Grant Bach

* Unigolion
* Cwmnïau er elw
* Grwpiau wedi eu lleoli y tu allan i Gymru.
* Sefydliadau sydd â throsiant blynyddol dros £500,000

## A oes angen cyfrif banc arnom?

Oes. Bydd angen i’ch grŵp / sefydliad fod â’i gyfrif banc ei hun o dan enw’r sefydliad, gydag o leiaf dau arwyddwr ar y cyfrif (sydd ddim yn perthyn). Byddwn yn gofyn am yr wybodaeth yma yn y ffurflen gais ac yn gofyn am gopïau o gyfriflen banc diweddar.

## Pa wybodaeth arall fydd angen i ni ei darparu?

Bydd gofyn am eich rhif cwmni / elusen a CIC os oes gennych chi un.

Os yw’r prosiect rydych chi’n ei gynnig yn gweithio gyda Phlant a Phobl Ifanc neu Oedolion sy’n Agored i Niwed, bydd gofyn i chi yrru eich Polisi Diogelu.

Byddwn yn gofyn i chi gyflwyno copi o unrhyw Asesiadau Risg a Pholisi Diogelwch ar gyfer y prosiect os oes gennych rai. Ni fyddwn yn gallu ariannu’r prosiectau os nad oes gennych y polisïau angenrheidiol yn eu lle.

## Erbyn pryd mae’n rhaid i ni wario’r arian?

Mae’n rhaid i’r prosiect ddod i ben, ac i’r holl arian gael ei wario erbyn 31ain Mawrth 2026.

## Oes rhaid i ni greu prosiect newydd?

Na, os yw eich grŵp yn ymgymryd â’r gwaith yma’n barod, gallwch wneud cais am arian i gefnogi neu i ehangu yr hyn mae eich grŵp yn ei wneud yn barod. Gallwch wneud cais am arian i ddechrau gweithgaredd grŵp newydd os dymunwch. Mae’n rhaid i’ch cais ddangos sut bydd y pryniant yn gwella neu’n cefnogi gweithgareddau diwylliannol.

## Oes rhaid i ni gwblhau unrhyw ffurflenni monitro?

Byddwn yn gyrru ffurflen adborth fer i chi i’w chwblhau 2 fis ar ôl i chi dderbyn eich grant, a byddwn yn gofyn i chi gwblhau ffurflen werthuso ar ddiwedd eich prosiect. Byddwn yn gofyn i chi ddarparu derbynebau a gwybodaeth monitro am eich pryniannau, felly cadwch pob derbynneb os gwelwch yn dda.

## A ellir gwario’r grant ar gyllid refeniw neu gyfalaf?

Gelli gwario’r grant ar gyllid refeniw neu gyfalaf.

Fel arfer, golygai ‘refeniw’ gostau rhedeg dydd i ddydd neu ddeunyddiau rydych chi’n eu defnyddio yn eich prosiect (ddim ar bethau y gallwch barhau i’w defnyddio wedi i’r prosiect ddod i ben).

Gallai costau refeniw nodweddiadol gynnwys:

* Costau staff yn gysylltiedig â rhedeg y prosiect, ac/neu talu i gyfranogwyr, trefnwyr, neu gostau gwirfoddolwyr.
* Costau llogi eiddo, trafnidiaeth, a chostau i bobl sy’n rhan o’r prosiect.
* Costau ac yswiriant yn gysylltiedig â digwyddiadau. Costau deunyddiau a ddefnyddir yn y prosiect, yn cynnwys deunyddiau hyrwyddo.

Fel arfer, golygai ‘cyfalaf’ rhywbeth fydd yn parhau i fod o fudd i’r grŵp hyd yn oed wedi i’r prosiect ddod i ben (offer neu declynnau y gallwch barhau i’w defnyddio).

Gallai costau cyfalaf nodweddiadol gynnwys:

* Pryniant offer e.e. camerâu, microffonau, offerynnau cerddorol
* Pryniant meddalwedd ac isadeiledd digidol e.e. gliniaduron neu ffonau clyfar
* Costau adeiladu arddangosfeydd

Er mwyn ein helpu i rannu’r arian rhwng cymaint o grwpiau â phosibl, gofynnwn i chi anelu i wario tua 70% o’ch cyllideb ar gostau Refeniw a 30% ar gyfalaf.

## Ar beth gellir gwario’r arian?

|  |  |
| --- | --- |
| Ia | Na |
| Refeniw:* Adnoddau megis deunyddiau Celf a Chrefft
* Llogi lleoliad
* Costau staff sy’n gysylltiedig â rhedeg y prosiect
* Gostau gwirfoddolwyr
* Costau teithio’n gysylltiedig â’r prosiect
* Hyfforddiant ar gyfer y grŵp

 * Bwyd a lluniaeth ysgafn
* Storio offer a ddefnyddir gan y grŵp
* Deunyddiau marchnata. Er enghraifft, posteri a phamffledi ar gyfer y prosiect.

Cyfalaf:* Offer TGCh
* Offerynnau cerddorol
* Camerâu a microffonau
* Costau adeiladu arddangosfeydd
* Eitemau sydd ag oes hirach na hyd y prosiect
 | * Teithiau neu wyliau i grwpiau
* Apeliadau crefyddol neu wleidyddol (\*mae grwpiau crefyddol yn gymwys i wneud cais i ymgymryd â phrosiectau diwylliannol neu artistig)
* Gwasanaethau statudol, er enghraifft gwasanaeth a ddarperir gan Fwrdd Iechyd neu Awdurdod Lleol (Cyngor)
* Gweithgareddau masnachol
* Apeliadau generig neu godi arian torfol
* Gweithgareddau sy’n digwydd y tu allan i Gymru
* Gweithgareddau sydd wedi digwydd yn barod neu brosiectau sydd wedi eu cwblhau eisoes
 |

## Y broses ymgeisio

I ymgeisio, cwblhewch y Ffurflen Gais Grant Bach ar y gwefannau: [www.adferiad.org](https://www.adferiad.org/) neu [www.diversecymru.org.uk](http://www.diversecymru.org.uk)

Mae gennych, wedyn, 3 ffordd i wneud eich cais:

1. Gallwch lawrlwytho a chwblhau’r ffurflen gais yn Word, a’i gyrru’n ôl trwy e-bost i culturegrants@adferiad.org, mewn copi caled i Adferiad Recovery, Unit B3, Lakeside Technology Park, Phoenix Way, Llansamlet, SA7 9FE

neu

1. Cwblhau’r ffurflen Microsoft Form ar-lein

neu

1. Mae croeso i chi gyflwyno fideo o’ch sefydliad i ddweud wrthym amdanoch chi a’r prosiect (Adran 2), i gefnogi’r cais. Byddwch yn parhau i fod angen cwblhau adrannau 1, 3, 4, 5 a 6 o’r ffurflen hon.

 Os ydych yn dymuno gwneud hyn, uwchlwythwch y fideo ar y ffurflen Microsoft

 Form ar-lein ac nid drwy e-bost. Gellir uwchlwytho fideos hyd at 1 GB.

Cysylltwch â ni o flaen llaw os ydych chi angen cefnogaeth i ddefnyddio’r dull hwn.

Byddwn yn cydnabod pob cais rydym wedi ei dderbyn yn ysgrifenedig.

**Alla i gael cymorth i wneud cais?**

Gallwch. Os hoffech gael cymorth i gwblhau eich cais, neu os oes gennych unrhyw gwestiynau, os gwelwch yn dda cysylltwch â ni yn culturegrants@adferiad.org neu ffoniwch ni ar 01792 816 600.

## Sesiynau Gwybodaeth

Byddwn yn cynnal Sesiynau Gwybodaeth ar-lein er mwyn i chi gael mwy o wybodaeth ynghylch y cynllun grant ac i ofyn unrhyw gwestiynau sydd gennych.

Cynhelir y sesiwn yma am **11am, ddydd Mawrth, 26ain Awst** ar **Teams**. I bwcio, os gwelwch yn dda, e-bostiwch ni yn culturegrants@adferiad.org

**Mae pob cyllid o’r cynllun grantiau yma yn ddewisol, gyda chystadleuaeth yn debygol am yr holl gyllid sydd ar gael. Nid yw cyflwyno cais yn gwarantu yr holl neu ran o’r arian rydych chi’n gwneud cais amdano.**

**Gwybodaeth allweddol:**

Dyddiad Cau Ceisiadau: 15fed Medi 2025, 5pm

Dyddiad Adolygiad y Panel: 19eg Medi 2025

Hysbysir pob ymgeisydd ynghylch deilliant Adolygiad y Panel.